
§.  I. 

orpus  humanum,  animali  affine,  a  pri¬ 
mo,  quo  generatur,  momento,  more 
vivere  fuo ,  decurfu  temporis  adolefce- 
re ,  increfcere  ,  &  perficere  fe ,  confiat 
Prior  illa  naturte  atfiio ,  qua  dicitur 
concipi  i  utero  materno,  veluti  terrae  foecundae  femen, 

commiffum ,  pofteriorem  proximam ,  ftata  femper  le¬ 
ge  ,  praecedit.  Ea  inde,  tanquam  a  principio  ma¬ 
nans,  generationis  continuatae  Ipecie  quadam  princi¬ 
pem  nutritionis  partem  compleditur.  Equidem  non 
ad  confervandam  folum  corporis  vivi  integritatem  , 
fed  magnitudinem  quoque  augendam ,  exornandam- 
que  formam  &  ftaturam  ejus,  pertinet.  In  quibus 
omnibus  ita  verfatur,  ut  fanam  ,  qua  viget  ,  homi¬ 
nis  ceconomiam,  quam  maxime  poflit,  reddat  per¬ 
feram.  Cujus  ratione  fedulo  reputata,  animum  in¬ 
duxi  ,  Ipecimen  hoc  ftudiorum  academicum  de  In¬ 
cremento  Corporis  humani  edere.  Quod  dum  fufci- 
pio,  L.  B.  conatus  hos  juveniles  aequi  bonique  fa¬ 
cere  velit,  rogo. 

fv  W  «u  '  X  -  ' 

§.  1 1. 

Principio  dodrinae  rationali  confentaneum  efl ,  quid 
corporis  humani ,  de  quo  agitur ,  incrementum  pro¬ 
prie  fit ,  definire.  Efi  fcilicet  naturalis  ejus  a  viri¬ 
bus  >  vita  propriis ,  fecundum  certam  partium  fym- 
metriam ,  in  longitudinem  prafertim  fpcttabilem  ex- 
tenfio.  Liquet,  arbitror,  plane,  hic  corpus  fpedari 
hominis ,  quod ,  fanum ,  nihil ,  vel  parum ,  in  ftrudu- 
ra  organica  alat  vitii ,  ex  quo  pravum  contrahere  ha¬ 
bitum  poflit.  Ejufinodi  quidem,  quo  tempore  crefce- 

V  re 

re  dicitur ,  five  minus  (it ,  five  majus ,  gradatim  ma¬ 
jorem  prtecipue  nancifcitur  proceritatem,  quam  dudta 
a  vertice  ad  calcem  linea  metiri  folent.  Praeter  eam 
autem ,  &  latitudinis  &  crafiitiei ,  ut  ut  minoris  lon¬ 
ge  momenti ,  accrementum  capit.  Ex  quo  univerla 
partium ,  tam  internarum  ,quam  externarum ,  compa¬ 
ges  ad  juftam,  quam  vocant,  fymmetriam  pervenit. 
Quae  in  debita  illarum  convenientia  &  proportione, 
quod  ad  compolitionem  ,  numerum  ,  magnitudinem 
&  figuram ,  confiftit.  Haec  generalis  incrementi  idea 
aptae ,  qua  fiat ,  materiae  acceffionem ,  cum  definita 
extenfione  naturali  conjunctam ,  ponit.  Inter  quam 
&  fimplicem  phylicam  plurimum  intereffe ,  ex  utrius- 
que  comparatione,  parum  attenta,  facile  cognofcas. 

0 

§.  III, 

v  Homo  vitae  fute  ftadium  ,  parte  tantum  quadam 
percurrit,  qua  corpus  ejus  increfcere  folet  ((j.II.).  In 
cujus  momentola  confideratione  convenit  primo,  ini¬ 
tium  ,  progrejjum ,  &  finem ,  continuo  ordine  genera- 
tim  perfequi.  Initium ,  quod  conftituendum  eft ,  proxi¬ 
me  in  conceptum  incidit  ( (j.  I. ) ,  qui  faecundo  ex 
congreffu  oritur.  Is  ubi  evenit ,  appofito  quo  relidet 
loco,' aucto  ex  vigore  vitali  &  fucci  alibilis  affluxu 
eximiam  natune  altricis  vim  procul  dubio  percipit.  Ea 

A  z  vero 

vero  deficiente,  animalculum  licet  vivacifiimum  fit, 
vel  corpufculum  aliud ,  in  ovillo  matris  fano  conclu- 
fum ,  procrefcere  linquam  nequit.  Quod ,  perfectio¬ 
ris  veluti  vitae ,  opus  ceterum  quonam  forte  aulpicio 
aggrediatur,  non  attinet  hic  pluribus  difquirere.  No¬ 
tandum  modo  ,  id  tam  pulcre  oppido  efflorefeere  , 
ut  eo  animale  regnum  vegetabile  plurimum  excellat. 

§.  I  V. 

Incrementi  progreflum  (  §.  III. )  quod  compledti- 
tur, tempus  memorabile  certam  annorum  feriem  con- 
ftituit.  Ad  quam  cognofcendam ,  non  abs  re  fore 
videtur,  ufu  receptam  aetatum  divifionem  fummatim 
fpedtare.  Conceptus,  primis  ab  ortu  fuo  diebus,  fub- 
tili  ex  ovulo,  hominis  primordium,  ceu  verum  ger¬ 
men,.  continente ,  confiat.  Quod  dum  continuo  ad- 
olefcit,  ut  pullulantium  membrorum  faciem  quandam 
praebeat,  embryo  vocatur.  Is  proprie  rudimentum 
fic  dufti  foetus  eft,  qui,  crefcendo  magis  magisque, 
maturitatem  adeptus ,  poft  novem  menfium  in  utero 
moram ,  tempefiivo  partu  in  lucem  editur.  A  cujus 
ingrelfione,qui  natus  eft  ad  tempus  usque, quo  libero 
incipit  fermone  uti  ,  infans  appellatur.  Quae  aetas 
tenerior,  infantia  nempe,  in  fextum  ,  vel  feptimum, 

viventis  annum  extendi  lolet.  Quo  elapfo ,  quae  fe- 
■  quitur, 

quitur,  pueritia  in  duodecimum,  vel  decimum  quar¬ 
tum,  excurrit.  A  cujus  alterutro  extremo,  quod  u- 
trique  utplurimum  fexui  refpondet ,  pubertas ,  vel 
adolefcentia ,  proficifcens  ad  vigefimum  fere  quintum 
procedit.  Toto  hoc  annorum  decurfu,  quo  vitae  vi¬ 
rentis  ver  definias,  corpus  humanum , bene  vegetum, 
in  longum  excrefcere  pergit. 

§.  V. 

Ultima  adolefcentis  aetas  defcripta  (§.  IV.)  perfe- 
dti  incrementi  finem  (§.  III.)  attingit.  Cui,tanquam 
impolito  fafiigio  ,  provedtior  quaeque  juvenilis  ,  vel 
virilis,  nihil  ultra,  quod  quidem  notabile, addit.  Lon¬ 
gitudinis  ille  cum  confiet  gradus,  quem  nemo  exce¬ 
dat  ,  ad  corporis  noftri  Jlatum  redte  refertur.  A  quo 
tota,  ad  fenilem  usque  produdla,  aetas  Jiat  a ,  conjli- 
tuta ,  conflans ,  vel  conjiftens,  fcite  appellatur.  Idque 
nomen  eximio  etiam  ,  quo  utplurimum  excellit , 
robore,  pari  cum  firmitudine  conjundfo,  prae  aliis 
tuetur.  Etenim  confirmata  eo ,  ut  durior  fit , 
quem  femel  induit, fervat  habitum ,  rerumque  complu¬ 
rium  vicifiitudines  tantum  non  immutabilis  fuftinet. 
Hinc  univerfa  fere  fimplici ,  qua  deperditae ,  vel 
abfumtse  modo,  partes  jugiter  integrentur,  nutritione 

gaudet.  Ex  quibus,  florente  vitae  oeconomia  (§.I.), 
fummum  ,  quo  celebretur  ,  trahit  vigorem  ,  quem 
axfi^  vocant.  Quae  vox  elegans,  docente  etymolo¬ 
gia  ,  proprie  fummam  ferri  aciem ,  omnia  penetran¬ 
tem  ,  figmficat.  Eadem  vero ,  tanquem  rei  cujusque, 
fummum  vigorem  &  incrementum  adeptae ,  metapho¬ 
ra  pulcre  adhibetur.  Quo  fenfii  utique,  fi  quae  alia, 
ad  conftitutam  aetatem  .pervigentem  notandam,  ma¬ 
xime  convenit. 


§.  V  I. 

Generalis,  ut  naturaliter  circumfcripta  eft,  incre¬ 
menti  noftri  periodus  clare  jam  patet  (§.  IVT.).  Ma- 
nifefta  ejus  in  progreffu,  eaque  certa,  qua  differt  ve¬ 
hementer,  lege  comparata  effe,  ratio  egregie  obfer- 
vatur.  Stupenda  primum  eft,  fi,  quae  &  qualis  in 
utero  materno  obtineat,  probe  fpedtetur.  Non  du¬ 
bitare  licet,  quin  verum  embryonis  vivi  rudimentum 
ovo  ,  recens  fecundato ,  inhaereat.  Id  autem  cum 
forte  fe  offerrat  quaerendum,  fallor,  ni  fenfuum  a- 
ciem  fugiat  quam  longifiime.  Adeo  enim  minutulum 
quid  eft,  ut,  quod  ovuli,  ceu  domicilii  amplioris, 
occupet  punftum ,  nullo  unquam  modo  confpici  pos- 
fit.  Lapfis  aliquot  a  conceptione  diebus,  decimum 

ante 

ante  quartum,  vel  quintum,  Anthropogenise  hiftoria, 
a  magnis  condita  viris,  docet,  rudimentum  illud  ca¬ 
piti  aciculse, grano  hordei,  vel  femini  papaveris,  mi¬ 
lii,  aut  cumini,  aequale  reperiri.  Ex  quo  porro  tam 
laete  accrefcere,  ut  brevi  in  magnitudinem  apis  mi¬ 
noris,  mufcae,  formicae,  vel  unguis,  migret.  Em¬ 
bryonem  dein,  unius  menfis  aetatulam  confecutum, 
fabam  ,  digitum  transverfum  ,  aut  unam  alteramve 
unciam ,  aequare.  Bimeftrem  tum  ,fuccedente  feliciter 
augmento,  unum  circiter  digitum  majorem,  mino- 
remve,  longum  evadere.  Trimeflris,  parum  ab- 
efle,  quin  ad  unius  magni,  vel  duorum  digitorum, 
feu  unciarum  trium,  extenfionem  accedat.  Inleqtien- 
tibus  demum  menfibus  gradatim  adolefcere  ulterius, 
donec  nono  foetus  maturus  ulnae  fere  dimidiae  longi¬ 
tudinem  emetiatur.  Ex  cujus,  cum  immenfa  concep¬ 
tus  parvitate  inftituta  rite,  comparatione,  quanta  & 
quam  admiranda  ejus  incrementi  celeritas  fit ,  elucefcit. 
Quae ,  ad  ponderis  accretionem ,  fimul  contingen¬ 
tem  ,  relata,  maximam  nutritionis  vim  manifefie, 
arbitror,  probat.  Etenim  embryunculus,  cujus  pri¬ 
mitivum  ltamen  ne  millefimum  quidem  arenulae  pen- 
deat  granum,  finito  gefiationis  tempore,  decem  & 
plurium  librarum  elfe,  deprehenditur.  Ea  hinc,  qua 
inde  usque  cr^fcit ,  ratione  centies  aliquot  millenis  vi¬ 
cibus,  &  amplius,  molem  fuam  adauget.  Tantoque 

ap- 

apparet  ceteris  paribus  adaugere  velocius ,  quo  ab  o- 
rigine  fua  propius  abeft. 

§.  VII. 

Prima  incrementi  periodus ,  quae  foetus  in  ute¬ 
ro  eft ,  ad  necelfariam  ejus  corporis  perfe&ionem 
pertinet  (  §.  VI.).  Haec  ex  d.fiindta  &  apta 
membrorum  omnium  ,  tum  externorum ,  tum  in¬ 
ternorum  ,  conformatione  emergit.  Quae  determina¬ 
to  temporis  progrelfu ,  ab  impraegnationis  fere  mo¬ 
mento  ad  partum  usque,  peragi  folet.  Ubi  quidem  in¬ 
cipit  apparere,  embryo,  confentientibus  obfervato- 
ribus,  ad  viginti,  &  quod  excurrit,  dierum  aetatem 
plerumque  pervenit.  Is  parvulus  (  §.  VI.)  artuum 
extuberantium  initia,  eminentiorique  in  capite, ocu¬ 
lorum,  nafi,  oris  &  aurium,  quaedam  liniamenta  ex¬ 
hibet.  Totus  magno  ex  capite  &  trunculo  confiat 
oblongo  ac  inaequali ,  in  ambitu  umbilici  extus  infigni- 
ter  protuberante  ,  ubi  vifcera  abdominalia  ,  foluta 
ante  &  propendentia,  tenui  veluti  vefica  colleda ,  hae¬ 
rent.  Quibus  alacriter  crescentibus,  bimeftris  fx  at¬ 
tente  examinetur,  fpeciem  aliquam  oftendit  vultus, 
fed  buccis  labiifque  defiituti;  oculos  diftindtiores ,  pu¬ 
pillis  utcunque  infirudtos;  hiatum  oris-magnum,  maxil¬ 
lamque  inferiorem  bifidam ;  cerebrum  &  cerebellum , 

aquae  limpidae  fimilia ;  cor  album  &  majufculum ;  me. 
dullam  fpinalem  cerebri  ad  inftar  pellucentem ;  vifcera- 
que  abdominis  circa  umbilicum  prominentem  conge- 
fta.  Trimeftri  autem  caput, jam  duriulcula  membrana 
tectum ,  auriculae  ad  tempora  eredtae ,  naius  promi¬ 
nulus  &  in  nares  expanfus,  buccae  tantum  non  inte¬ 
gre  formatae,  labia  quodammodo  didudta ,  oris  ca¬ 
vum  patens  recipiensque  linguam  ,  fpina  ,  flernum , 
&  coftae ,  cartilagineam  indolem  indudta ,  diaphragma 
fubcarneum  ,  hepar  praegrande,  totum  fere  abdomi¬ 
nis  implens  cavum,  ventriculus  fubrotundus,  gelati 
nofi  fucci  quid  continens ,  renes  infignes  &  in  globo- 
fas  divili  portiunculas,  e  quibus,  laxius  conglomera¬ 
tis,  ureteres  ad  veficam,  ab  uracho  quafi  pendentem, 
fatis  magnam  &  oblongam  tendunt ,  genitalia  confpi- 
cua,  artuumque  extrema  manibus  pedibusque  exor¬ 
nata  ,  funt.  Quae  partes  omnes  &  lingulae  diitinctio- 
res  occurrunt  abfolutioresque  in  quadrimeftri ;  fpecia- 
tim  caput, crafliori  involucro  membranaceo  veflitum, 
cerebrum  ipfum  duriufculum ,  quod  inteftinulorum 
quandam  prae  fe  gerit  formam,  oculi  grandiores  pal¬ 
pebris  obdudti ,  pedtus  anguftum ,  pulmones  compa- 
dti ,  cor  grandiufculum  &  carneo  colore  diluto  ni¬ 
tens  ,  mufculi  abdominales  jpronafcentes ,  artus  & 
cetera  plenius  exftrudta.  Eaque,  ut  extant,  mem¬ 
bra  organaque  quinquemeftris ,  &  praecipue  lemellris, 

B  libi 

fibi  magis  magisque  perficit ,  ita  ut ,  fi  a  magnitudi- 
ne  difcedas',  corpus  habeat  integerrimum.  Cujus  e- 
quidem  caput ,  bene  coadtum ,  graciliorique  collo  in¬ 
nixum  ,  grandior  craffiorque  excipit  truncus ,  artubus 
eximie  porredtis.  In  facie,  nitide  explicata,  nihil, 
quod  vel  ad  ufum  futurum,  vel  ornatum, fpedlat,  de¬ 
ficit.  Ventres  complexu  fuo,  undique  firmato,  confi¬ 
gurata  fibi  exadte,  tenent  vifcera,  vafa  ,  &  reliqua. 
Ultimorum  menfium  trium  fpatio  cunela,  in  dies  au¬ 
cta  longitudine  &  cralfitie,  ad  felicem  ex  anguftiori 
uteri  fede  egrelfum  adfunt  parata.  Fcetusque ,  quod 
addendum,  adultior  mafculus,  tefles,  abdomine  re- 
pofitos  motosque,  in  fcrotum  recipit. 

§.  vili. 

Altera  incrementi  periodus ,  quae  generali  contine¬ 
tur  ($.VI.),  per  nati  infantis  tenelli  aetatem  (§.  IV.) 
decurrit.  Ille  ftatim,  atque  lucem  refpicit  refpirat- 
que ,  non  parum  certe  vitae  fuae  inflabilis  fcenam  mu¬ 
tat.  Qua  bene  conftituta ,  haud  levi  quidem  momen¬ 
to  excrefcit ,  adeo  ut  tertio  jam  anno  dimidiam  flaturae 
integrae  partem  afTequi  obfervetur.  Quae  vero  fi  cum 
priori  (§.  VII.),  addito  tempore ,  conferatur;  liquet, 
quam  longe  ei  magnitudine  cedat.  Quodfi  enim  haec 
refponderet,  infans  non  procerum  modo  hominem, 

:  fed 


fed  gigantem ,  longitudine  exfuperaret.  Tardiori 
hinc  multo  paffu,eoque  fenfim  minori,  pergit  accrefce- 
re,  quo  propius  pueritiam  attingit.  Atque  differen¬ 
tia  ifthaec  velocitatis  tam  liquido  apparet,  ut  fenfibus 
noflris  facile  percipiatur.  Quanta  autem  fit,  quae 
contingat,  ad  calculos,  quos  mathematici  exigant , 
in  genere  revocari  nequit.  Infans  interea ,  praeter 
longiorem  ftaturam  ,  perfedtiorem  partium  habitum 
acquirit ,  quo  plerasque  naturae  humanae  fun&iones 
ampleftitur.  Peradlis  fcilicet  geminae  dentitionis  vici¬ 
bus,  quae  graves  faepe  accidunt, duriores  capere  cibos, 
morfu  conficere ,  &  coquere ,  valet.  Ufu  alliduo  vo¬ 
luntarios  etiam  omnis  generis  difcit  obire  motus ,  eos- 
que  vitales ,  cordis  puta ,  pulmonum ,  &  totius  orga¬ 
ni  refpiratorii ,  refite  praeftat.  Quibus  confpirantibus, 
laetabilem  ,  ut  fic  dicam ,  ad  omnem  naturalis  oeco¬ 
nomiae  ambitum  facit  progreflionem. 

'  §.  I  X. 

Ad  tertiam  incrementi  periodum  quae  ducit,  pue¬ 
ritia,  vel  impuberum  aetas,  effc ,  (§.1V.).  Haec  ex  eo, 
quod  abfit  pubes ,  ceu  lingulari  illorum  charafilere, 
notatu  hic  digno,  trahit  nomen.  Aliquot  femper  ab 
exordio  fuo  procedit  annis,  priusquam  cerni  queat, 
formam  infantilem  commutare.  Apertum  quidem  eft, 

B  2  quod 

quod  triplicem  corporis  dimenfionem ,  inque  primis 
definitam  (<j.  II. ),  provehat.  Verum  multo  rurfum 
lentiori  provehit  gradu,  quam  junior  quaeque  folet. 
Neque  incrementi  hujus  fummam  ,  quantum  etiam 
robore  praepolleat »-  unquam  exaequare  poteft.  Quod  , 
animo  remetienti  propriam  infantis,  tres  tantum  an¬ 
nos  nati,  ftaturam  (§.  VIII.),  cuique,  opinor, 
patet.  Eam  enim ,  fi  par  fieri  ponatur  augmentum  » 
ad  acmen  ( (j.  V. )  perdudam  fore ,  ineunte  vix  pue¬ 
ritia,  res  loquitur.  Ex  quibus,  quid  de  ordinata 
ponderis  molisve  accretione  lentiendum  fit ,  haud 
difficile  elfe  confequi ,  credam.  Organica ,  quae  ac¬ 
cedit  ,  partium  perfedio  in  eundas ,  tum  animae ,  tum 
corporis,  adiones  fe  diffundit.  Eleganter  hinc  Poeta, 
lyricorum.  Princeps  ; 

Reddere  qui  voces  jam  fcit  puer  £«?  pede  certo 
Signat  humum ,  geflit  paribus  colludere  &  iram 
Colligit  £5?  ponit  temere ,  mutatur  in  horas * 

■> 

§.  X. 

In  quarta  incrementi  periodo, quae  generalem  clau¬ 
dit  (§.VI.),  pubertas  verfatur  (§.  IV. ).  Haec  ubi  in¬ 
cidit  ,  pubes  exoritur ,  a  qua  denominari  folet.  Ea , 
enafeente  in  parte  abdominis,,  pudendis  proxima,  Ja- 


INAUGURALIS.  13 

migine  ,  vel  pilofa  facie  ,  fe  prodit.  Mafcuii  ,  qui 
maturi  tunc  vocantur,  incepta  feminis  in  tefiibus  fe*- 
cretione, ad  fobolis procreandae  libidinem exardefeunt. 
Femellis  exiliores  furgunt,  vel  tumefcunt,  mammae, 
quas  inde  Joror  iari  dicunt.  Genitalia  etiam,  tunc  ube¬ 
riori  veluti  perfufa  fpiritu  ,  turgent  &,  quae  interna 
funt,  fanguinem  fundunt  menftruum.  Q_uo,  tanquam 
figno  haud  fallaci ,  fe  ad  conceptionis  ufum  apta  effe 
nata ,  palam  declarant.  Imitanturque  eo  vegetatio¬ 
nem  quali  arboris,  quae  producit  ante  flores,  quam 
frudtus  ferat.  Adtuolis  llc  animatisque  generationis 
organis ,  univerfa  corporis  habitudo ,  mirabili  plane 
confenfu,  refpondet.  Vigor  ejus  praeftabilis,  velu¬ 
ti  ex  igne  probe  nutrito  flamma ,  emicat.  Exinde  a- 
dolefcens  utriusque  fexus  ad  flatum  usque  (§.  V. ), 
inditam  fibi  crefcendi  potentiam  oflend  it.  Qua  autem  , 
quod  mirere,  adeo  modificata  utitur,  ut  a  vigefimo 
anno  ad  vigefimum  quintum  paucis  faltem  longitudi¬ 
nem  fuam  unciis  augeat.  Adolelcentulae  tamen  junio* 
res  plerumque  ad  ejus  fafligium  pervenire  folenL  Hoc 
varium  effe  «St  valde  dilpar,  hominum  confiftentis  asta¬ 
tis  afpedt as  plane  demonftrat.  Nae  millenos  inter  du¬ 
os  offendas ,  qui  aequalem  obtineant  longitudinem. 
Quocirca  ejus  quantitas,  in  qua  maxime  ludit  natu¬ 
ra,  certis  numeris  exprimi  nequit. 

B  3 

§.  XI.  ;  ifl|t 

-  (t  j  .. 1  ;  2  ii  i-  ‘*r 

4 

Expolita  quae  breviter  funt  de  quatuor  incrementi 
periodis  (AVI — X.),  diverfam  ejus  rationem,  fenfi- 
bus  manifeftam  ,  omnino  docent.  Ea  rite  cognita , 
ut  re ,  perpetua  sevi  humani  oblervatione  comperta , 
ad  altioris  paulo  indaginis  vires  naturae,  nempe  auftri- 
cis,  contemplandas  progrediendum  eft.  Hae ,  a  vita¬ 
libus  oriundae  (§,  III.),  eoedcm,  ni  fallor,  funt,  quae 
quidem  quovis  tempore  nutritionis  munere  amplifli- 
mo  funguntur.  Hoc  tantum  fe  praeftant  vegetiores , 
quo  junioribus  lanis  infunt  corporibus,  quae  ad  debi¬ 
tum  longitudinis  gradum  evehant.  Proin  non  refti- 
tuunt  modo  iis  ,  quae  hauriunt  perduntque  ,  fed , 
pro  varia  aetate,  plus  minusve  infuper  ,  velut  aufta- 
rium  quoddam,  addunt.  Quidni  praeterea  integris 
ceterum,  verae  accretionis  Ipecie,  plurimum,  proximo 
ex  penu  petitum, apponant  ac  inlinuent?  Quod  com- 
pofitumopus,  &  admirabile,  tam  ftrenue  pulcreque 
peragunt,  ut  corpori  humano  &  formam  praecellentem, 
&  firmitatem  juftam,  concilient.Neque  tamen  volumini 
ejus  foli ,  verum  quoque  vitae  principio ,  a  quo  ma¬ 
nant  ,  procreando  audtandoque  optime  inferviunt. 
Operae  pretium  eft,  haec,  involuta  multum  &  compli¬ 
cata  utique ,  fenfa  ex  inftituto  plenius  evolvere ,  & 

lpe- 

(peculari,  i*.  materiem, ex  qua  crefcat  homo,  2°. na¬ 
turae  actionem,  ad  hunc  ufum  apprime  comparatam. 

•  ’  4  ♦ 

§.  X  I  I. 

Nutritio,  quae  ad  incrementum  attinet  (§.  XI.), 
in  univerlb  corpore  humano  celebratur.  Cujus  partes 
innumerae  &  admodum  diverfae,  fi  generaliflime  defcri- 
bantur,  vel  fluidae  funt,vel  firmae.  Illae  veteribus  no- 
ftris  contentae,  &  hae  continentes,  fcite  appellari  fo- 
lent.  Quae  dubio  procul  primariae  ,  qua  Habilitate 
gaudent ,  majori  aliae ,  aliae  minori ,  veram  hominis  fla¬ 
turam,  ac  fpeciem , conftituunt.  Eaeque  hinc, uti  pro¬ 
prie  nutriri,  ita  etiam  increlcere,  pari  jure  nobis  dici 
videntur.  Undenam  ergo  ,  vel  ex  qua  iftae  crefcant 
materie, proxime  quaeritur?  Haec, definite  refponden- 
dum,in  communi  flumine  vitali  maffie fanguineae  con¬ 
tinetur.  Quae,  princeps  microcosmi  humor,  natu¬ 
ralium  non  folum  fluidorum,  fed  folidorum  quoque, 
perennis  fons  elfe  cognofcitur.  Equidem  non  facile  du¬ 
bites,  quin  fere,  quo  vivere  incipit  homo  tempore, 
adfit.  Videtur  in  eo  fortalfe  perinde,  ac  in  ovo  in¬ 
cubato  ,  falientis  inftar  guttulae ,  breve  intra  fpatio- 
lum,  ne  pundhim  dicam,  agitari.  Adolefcente  cor¬ 
pore  ,  ut  majori  fenfim  gignitur  copia ,  utrumque  va- 
forum  fyftema ,  longe  lateque  diffufum ,  mediumque 

cor 

cor, replet  &  permanat.  In  aetate  confirmata  viginti 
&  plures  libras  pondere  fuo  aequat.  Neque  mole  tan¬ 
tum  audior,  fed  denfior  etiam,  compadior,  rubicun¬ 
dior,  gravior  ,  verbo , generoflor ,  fieri  folet.  Ex  qui¬ 
bus  apparet  oppido  clare  ,  ita  humorem  illum  effe 
comparatum ,  ut  incremento  noftro  mirabiliter  conve¬ 
niat. 

4 

§.  XIII. 

MafTa  fanguinea  (§.  XIL),  confpirante  inter  fe 
cordis  arteriarumque  adione,  ex  allatis  fluidis,  rite 
concodis,  generatur.  Qiiae,  pro  varia  hominis,  vel 
in  utero  detenti,  vel  nati,  conditione  mirum  quan¬ 
tum  differunt.  Fcecundatum  fcilicet  ovum  primis  die¬ 
bus,  ex  uterinis  vafculis ,  intus  patentibus ,  ftillanti 
largius , liquori  limpido  libere  innatat.  Ex  quo, conti¬ 
nuo  alluente ,  tenuiori  fero,  motu  &  calore  loci  foluto, 
fubtiliorem  partem  ofculis,  vel  poris  bibulis,  haurit. 
Eamque,  abforptam  &  colledam ,  fortafle  per  funiculi 
umbilicalis  canaliculos  ad  interiora  embryonis  minu- 
tiffimi  transmittit.  Hic ,  inde  una  alterave  laete  vidi- 
tans  hebdomada,  ut  crefcat  inligniter  (§.  VI.),  e- 
miflis  placentae  radiculis  diffufisque ,  internae  uteri  , 
quem  incolit,  fuperficiei  adhaerefcit.  Confentaneum 
eft  credere ,  quod  ibi  non  fibrofo  tantum ,  fed  orga¬ 
nico, 

nico ,_  vel  vafculofo  maxime ,  nexu  adhaerefcat.  Quo 
intercedente,  facto  arteriarum  venarumque  concurfu, 
quem  alias  anaftomofin  appellant ,  ex  linu  materno 
affluentem ,  lympham  defsecatilTimam  recipiat.  Quin 
audta  etiam  magnitudine  placentae ,  liberiorique  com¬ 
mercio  quali  aperto,  fuccum  quemdam,  fero  aquo- 
fo ,  chylo ,  vel  ladli ,  limilem  nancifcatur.  Num  au¬ 
tem  forte ,  ampliatis  vaforum  diametris ,  accedenti 
fanguini  diluto  aditum  concedat,  nondum ,  quod  fciam, 
plane  conftat.  InconfelTum  tamen  venit,  ea,  ceu  re¬ 
gia,  via  multum  humorum  ad  foetum  perferri.  Vide¬ 
licet  ex  arteriolis  uteri  ramis  innumerabilibus  in  con¬ 
tinuatas  ,  vel  communicantes ,  agi  placentae  venas. 
Quibus  confluentibus,  nata  umbilicali,  llniftro  venae 
portarum  ramo  maximo  inferta,  ad  hepar  continen¬ 
ter  propelli.  Abfoluto  eo  usque  curfu,  a  canali  vend- 
fo  partim  ,partim  a  venis  hepaticis,  in  proximam  duci 
cavam  inferiorem.  Ex  ampliilimahacce  vena,  per  dia¬ 
phragma  furgenti ,  receptaculo  cordis  dextri  venofo 
pleno  infundi  alveo.  Divifo  inde ,  rivo  altero  per  fo¬ 
ramen  ovale  &  liniftrum  cor,  altero  per  dextri  ventri¬ 
culum  &,  arteriae  pulmonalis  trunco  continuatum ,  ca¬ 
nalem  arteriofum  in  aortam  evolvi. 

§.  XIV. 

Editus  jam  partus,  quo  apte  crefcat,  vi&u  longe 
alio,  quam'  foetus  idem  (§.  XIII.),  uti  folet.  Natu¬ 
ralem  quidem,  quem  optimum  reputes,  libi  e  geni¬ 
tricis  fuse,  vel  nutricis  etiam,  mammis  petit.  Quae 
gravidae  ante,  &  poft  puerperae,  magis  magisque  tu¬ 
mentes,  ex  colledto  copiofiusfanguine  chylofo  lac  con¬ 
ficiunt.  Primum,  quod  tenuius  &  aquofius  eft,  co- 
loftrum  puta,  ladhnti  exhibent.  Eoque  edudto ,  cras- 
fms  fenfim  pinguius  &  albicantius,  lac  genuinum  pa¬ 
rant  fufficiuntque.  Quod  blandiffimum  inde  fuftione 
tempeftiva  maximo  cum  frudtu  infans  calidum  ore 
fuo  trahit.  Adultior  paullo,  prseterlapfis  aliquot  men- 
fibus,  citius  tardius,  qua  libi  offeruntur,  varii  ge¬ 
neris  efculenta  affumit.  Infirudus  tum  dentibus 
ad  validiora  &  capienda, &  digerenda, natus  effe  cer¬ 
nitur.  Puer  vero,  adolefcens,  &  quisque  aetate  fupe- 
rior, absque  ullo  fere  deledu,qualescumque,tam  mol¬ 
les  ,  quam  firmos,  ingerit  cibos.  Ex  quibus,  probe 
manfis  &  deglutitis,  ventriculus  motu  periftaltico,  ca¬ 
lore,  &  fucco  inquilino ,  large  affufo,  chylum  confi¬ 
cere  incipit.  Cujus  codionem  inteftina ,  praecipue 
duodenum  &  jejunum ,  majori  humorum  vi  ac  virtu¬ 
te  fumma,  accedente  agitatione  continua,  perficiunt. 

Chylus  fic  paratus,  latex  quidam  eft  albefcens,  levis, 
blandus,  mobilis ,  particulisque  craffioribus  crudis  re¬ 
mixtus.  Dum  per  tubum  inteftinalem  propellitur, 
„  purior  defsecatiorque  affatim  abforbetur.  Cui  mune¬ 
ri  tum  communes  inteftinorum  venae,  tum  peculiares 
ladteae,  quibus  tenuia  fcatent ,  prsefunt.  Quorum  prio¬ 
res  canaliculi  abforptum  venis  meferaicis  ,  &  pofle- 
riores  dudtui  thoracico ,  tradunt ,  fanguine  commil- 
cendum. 

§.  X  V. 

Chylofin  (§.  XIV.)  excipit  Hsematofis,  qute  a- 
ptam  increfcendi  materiem  (  j-  XII.  )  gignit.  Hsec 
fanguis  eft ,  liquor  ille  vitalis ,  qui  in  corporibus  ani¬ 
malibus  ,  iisque  perfedtioribus  ,  exiflit  omnibus. 
Duplici  folet  accipi  fenfu,  latiori  altero,  pro  fluido 
catholico,  quod  per  cor  &  vaforum  campum  volvi¬ 
tur;  altero  Aridiori ,  pro  parte  ejus  rubra,  vel  pur¬ 
purea.  In  priori  hic  redte  ufurpari ,  ex  generali  nutri- 
trionis  theoria  perfpici  potelt.  Sanguis  nimirum 
humanus  externo  adfpedtu  humor  fere  homogeneus , 
crafTus ,  denfus ,  ponderofus  ,  calidus,  meabilis,  ac 
rubicundus  efle,  deprehenditur.  Hujusmodi  recens 
vena  emiflus,  vale  receptus  puro,  &  juflo  fotus  ca¬ 
lore  ,  fe  pulcre  conlpicandum  prsebet.  Qiiodli  frigi- 

diori  acri  aliquantisper  exponitur ,  fpontaneo  fecefTu 
in  duas  abit  partes,  rubram  nempe  memoratam,  ve¬ 
rum  cruorem  ,  &  flavefcentem ,  quam  ferum  appel¬ 
lant.  Illa  in  hac  media,  veluti  infula  quaedam,  natat 
craffior,  compaftior,  fpecieque,  qua  concrefcit,  ge- 
latinam  refert.  Serofa  tenuis ,  fluida  valde,  pellucida, 
ac  fincera ,  ftagnatione  etiam  diuturniori  humoris  natu¬ 
ram  fervat.  Ex  utriusque,  adhuc  calentis,  fuperficie 
fumus  quidam ,  vel  vapor ,  fui  generis  fpiritus  emer¬ 
git,  fubtilis  admodum  ,  levis  &  mire  volatilis  ,  qui 
lympha  vulgo  vocatur.  Haec,  mifla  inter  fe, liquida 
confpediiora,  aequabili  modo  &  debita  proportione, 
pro  varia  aetate,  temperie,  fexu  &c.  plurimum  diver- 
fa  ,  unam  maflam  fanguiaeam  0.  XII. )  conficiunt. 
Quae,  perenni  rapidoque  motu  vitali  per  cor  pulmo-, 
nes  &  arterias,  ex  chylo  generata,  nutritioni  cujus- 
cunque  partis  profpicit.  Cui  ufui  quin  prae  aliis , 
quae  laudantur,  quam  accommodatiflima  fit,  dubitare 
amplius  non  licet.  Etenim  ubi  primum  fecunda  co- 
dtione  rite  perfe&a  eft ,  propriam  corporis  animalis, 
quod  profluit,  indolem  obtinet.  Tota  porro  ex  mo- 
leculis  conflat  globofis ,  majoribus  minoribusve,  ite¬ 
rata  divifione  fubtiliter  adeo  folvendis,  ut  ad  omnes 
partes  penetrare  poflit.  Sique  minus  quidem  rubris , 
quarum  ceteroqui  myriades  ne  unam  adaequent  are¬ 
nulam,  ferofis  tamen, vel  tenuioribus, quotquot  funt, 

penetrare  commode.  Ea  deinde  in  flatu  fanitatis  ad- 
eit  femper  copia,  ut  nec  defit  facile  ullibi,  nec  abun¬ 
det.  Valculofum  implet  fyllema,  atque  univerfum  a 
principio  ad  finem  aequabiliter  emetitur.  Uti  jadu- 
ram  multiplicem  continuis  patitur  fecretionibus  excre- 
tionibusque;  ita  etiam  continenti  ac  expedita  haema- 
tofi  regeneratur.  Denique  fuo  in  complexu  gerit 
particulas  ,  quibus  folida  quaevis  &  recreari ,  &  pro¬ 
creari  ,  queant.  Quorum  enim  elementa ,  arte  clie- 
mica  docente ,  iis  tam  exade  congruunt ,  ut  non , 
nifi  cohaefionis  gradu  mutabili,  difcrepent.  Veriffi- 
mum  Ifinc ,  quod  dudum  apud  medicos  valet,  axio¬ 
ma  :  iisdem  nutrimur,  quibus  conflamus. 

§.  XVI. 

Nutritiam  quam  depromit  proxime  materiem 
(§.  XIV.),  mafia  fanguinea  in  corpore  humano  quo¬ 
quo  verfum  incitate  movetur.  Equidem,  adhibitis 
confpicillis  animantibus  vivis  ,  ceu  currentes  rivulos 
innumerabiles,  aperte  fe  oftendit.  Sed  ex  inerti  , 
qua  praedita  eft,  natura  ne  minimum  certe  motus  mo¬ 
mentum  producere  unquam  poteft.  Contra  ad  quie¬ 
tem  prona  in  organis  confideret  fuis ,  ni  fada  extus, 
&  ubique  continuata,  impreffione  jugiter  propellere¬ 
tur.  Quod  praeclarum  munus ,  plerasque  vitae  com- 

C  3  ple- 


22  DISSERTATIO  PIIYSIOLOGICO-MEDICA 

pledens  fu  n  dio  nes  ,  cor  cum  arteriis  difpertitum  ge¬ 
rit.  Mufcuius  ilie  interioris  pedoris  cavus,  non  qui¬ 
dem  adeo  mole,  quam  virtute  motrice  fua,  inter  om¬ 
nes  excellit.  Ea  jam  parvulus,  fereque  membrana¬ 
ceus,  in  embryone, rubellis  veluti  radiis,  micat.  Bre¬ 
vi  ut  crefcit  aduolus,  nutritor  fui  impiger,  fubltan- 
tia  mufculari  induda  ,  majori  nixu  falit.  Quem  al¬ 
terna,  qua  agitatur,  diaftole  ac  fyfiole  ftrenue  edit. 
Laxus  nempe  &  diftentus  fanguine,  quem  recipit, 
infigniter  turget,  eumque  dum  fe  contrahit,  idu  no¬ 
tabili,  ex  ventriculis  fuis  in  arteriarum  truncos,  libi 
attextos,  ejaculatur.  Qui,  inde  repleti  ac  perculfi , 
inceptas  contradionum  vices  proiequuntur ,  ad  flui¬ 
dum  illud  per  omnes  vafonun  ordines  promovendum. 
Neque  folum  per  arteriofos ,  fed  venofos  etiam ,  ex 
minimis  ad  majores,  truncosque,  indefinenter  promo¬ 
vent.  Sanguis,  hoc  pado  fortiter  adus,  quem  petit, 
curfum  fepies  in  hora  repetit ;  unde  circulari  dicitur. 
Ex  quo,  praeterquam  quod  mobilis  fervetur,  liquet, 
quam  alacriter  tenerrimis  organis  omni  temporis 
pundo  advolvatur.  •  '  .  .  . 

§.  XVII. 

Vi#  *r  j  V  .  I  v  '  ’  ‘  \  O  4 ;  %  .q  1 "  •  ' 

Neceflaria  ad  incrementum,  materies  ($.  XV.) 
ex  vivo  vere  &  diviti  fanguinis  fonte,  longe  lateque 

diffufo  (§.  XVI. )  3  in  eundas  corporis  humani  par¬ 
tes  redundat.  Facile  animo  elt  cernere,  haud  ccecum, 
vel  rudem  effe,  quo  irruat,  impetum.  Metuendum 
inde  foret,  ne  deflrueret  potius  &  perderet,  vel  de¬ 
pravaret  ,  quam  produceret  cnutriretque,  tenella  (oli¬ 
dorum  flamina.  Quae  fi  confideres  ,  quam  affabre 
condantur  ,  fateare  oportet  ,  ftupendo  prorfus  con¬ 
flari  componique  artificio  omnia.  Quod  equidem 
perinde,  arbitror,  ac  divinum  in  augufla  mundi  fpe- 
dabilis  ftrudura ,  effulget.  Quibus  penfitatis,  ra¬ 
tioni  convenienter  hoc  fubit  quaerere,  cui  proprie  in 
extruendo  corpore  noftro*  tanquam  aedificio  magni¬ 
fico,  artificis,  vel  architedi,  nomen  fit  tribuendum. 
Cui  nempe,  non  prima  creationis,  quse  ad  fummum 
Numen  pertinet,  fed  generationis  naturalis,  jure? 
Quod  contemplanti ,  medico  concepti  hominis  cres- 
centisque  ,  apto  rerum  alibilium  ufu  ,  imago  fola 
obverfatur.  Is  cum  ex  anima  &  corpore  conflet , 
duas  in  fe  ,  easque  dmerfiffimas,  ard  illimo  jundas 
nexu,  naturas  compleditur.  Quaeftio  ergo  propofi- 
ta  eo  (pedat,  ut  quaenam  fortaffe  ex  illis  altricis  prae¬ 
cellentis  partes  fuftineat,  ordine  conftituatur.  Ele¬ 
gans  haec  ac  fubtilis^disquifitio,  quae  vires  ingenii  ex¬ 
acuat ,  diu  jam  philofophos  inter  claros,  anthropo- 
geniae  fcrutatores,  verfatur.  Quorum  haud  pauci,  in 
quibus  veteres  annumerandi  funt ,  naturae  priori ,  & 

complures  pofteriori  maxime,  favent.  Sed,  miffis 
confulto  controverfiis,  juvat  modo,  ad  rem  noftram 
preffe  confiftere. 

§.  XVIII. 

Dubitandum  efle  vehementer,  videtur,  an  anima 
illuftrem  nutritionis ,  qua  corpus ,  quod  tenet ,  cre- 
fcat,  provinciam  omnino  adminillret  (.  XVII).  Ni¬ 
hil  equidem  de  hac ,  quam  acriter  etiam  attendat  fe 
ipfam  &  excutiat ,  fibi  unquam  reprtefentare  valet. 
In  embryone  &  foetu  tam  parum  profedo  fui  eft 
confcia,  ut  num  adiit,  vel  exillat,  nec  ne,  quidve 
agat ,  altifllma  vcluti  mcrfa  caligine ,  ignoret.  Qua 
paulatim  depulfa,  crefcentibus  perfpicacior  annis, ea, 
quae  agitat,  vel  tradat,  tam  intra,  quam  extra  fe, 
probe  novit  pervidetque.  Neque  folum  intenta  acie 
percipit,  fed  retinet  quoque  tam  firmiter,  ut,  quo- 
tiescunque  velit ,  percepta  recolere  poffit.  Quam 
mirabilem  confcientiam,  cum  memoria  fideli  conjun- 
dam ,  fana  ceterum  in  rebus ,  quas  gerit ,  vel  parum 
momentolis ,  egregie  probat.  Num  vere  ulla  quaefo 
foret  momentolior  r  quam  fi  ex  allata  materie  (§, 
XVI.)  fuum  fingeret  corpus.  Hujusmodi  tamen  a- 
dionis,  qua  plurimum  gloriari  pollet,  nec  minimam 
poilidet  notionem.  Ars  mechanica  jure  oftentat  lig¬ 
neam 

ntam  Daedali  venerem  ,  quaeabinfufo  mercurio  fveluti 
afanguine,  ad  grefius  ordinatos  faciendos,  agitata  'Tiiffe, 
legitur.  Laudat  etiam  merito  venerabilis  antiquitas 
Architae  Tarentini  columbam ,  cui  volandi  vis  conci¬ 
liata,  nec  non  aves  Memnonis,  motu  &  fono  ani¬ 
matas.  Quae  automata  &  fimilia  plura,  nonvfine 
magno  certe  confecta  labore,  corpus  humanum  miri¬ 
fico  ,  quo  pollet ,  artificio  longiflime  antecellit.  Quod, 
tantum  abefi: ,  ut  anima  edere,  ut  occultum  plane, 
&  miraculo  proximum, nulla  cogitatione aflequi queat. 
Ignara  hinc  ejus,  fi  vel  maximam  in  quacunque  anato- 
me  navet  operam,  vix  levem  quandam  capiat  ideam. 
Neque,  quo  utitur, imperium  eo  extendit  usque,  ut, 
redte  valens ,  ultra  adtionum  animalium  limites ,  ad 
naturales  vitalesque  perveniat.  In  quarum  perenni 
curfu,  bono  noftro, voluntatis  propriae  vi,  nec  quid¬ 
quam,  quod  fenfibile  fit,  mutare  poteft.  Non  infcite 
fortaffis ,  li  comparatio  quaedam ,  quae  illuftret,  arri¬ 
deat,  corporis  humani  accretio  ei  vegetabilis  aflimi- 
landa.  Hoc,  ut  vivit, ex  femine,  fertili  terrae  manda¬ 
to,  natum  progerminat,  fundit  ramos,  vel  folia ,  & 
in  altitudinem  furgit.  Nutritium,  quo  ad  haec  indi¬ 
get,  fuccum  e  largo  matris  illius  almae  finii ,  radicum 
inhaerentium  tubulis  forbet  diftribuitque  inde  aequabili¬ 
ter.  Sed,  quanam  virtute  crederes,  quod  forbeat^ 
diftribuat,&, verbo, ad  vegetationis  fuae  ufus  conver- 

tat?  Animane  infit  vegetativa  olim  didla ,  quae  omnia 
dirigat  producatve?'  Hujusmodi  ens  praeclari  botani- 
ces  cultores  dudum  inter  aegri  fomnia  referunt.  Ejus- 
que  loco  phylicas  duntaxat  ampleduntur  caufas,  quas 
fubelfe,  tantum  non  plene  demonftrant.  Quidni  tales 
etiam,  ut  diverfae  indolis  lint,  recentior  pbyfiologo— 
rum  fchola  redius,  quam  fubftantia  cogitans  laudata, 
admittat. 

§.  XIX. 

Natura,  quae  corporis  humani  eft  (§.  XVII.),  fo- 

lemni  nutritionis ,  ad  incrementum  natae,  negotio 
fola  fungitur.  Triplici,  qua:  inquirenti  occurrit,  Ipe- 
cie,  quodammodo  diftinda,  le  animo  concipiendam 
exhibet.  Prima  fi  fpedatur,  ftatui  poteft,  aggrega¬ 
tum  ede  omnium  eorum,  quae  in  homine,  ex  com- 
pofitionis  fuae  ratione,  &  infita  agendi  vi  quacunque, 
exiflunt.  Altera  in  iis  conjundis,  quae  univerfo  cor¬ 
pori  humano ,  ut  integro  &  fano ,  propria  funt ,  con- 
fiftit.  Tertia  eundarum  virium,  quibus  corpus  illud 
(  ad  vitae  fuae  fanitatisque  confervationem  inftrudum  , 
complexu  fpeciatim  continetur.  Informata  naturae  no¬ 
tio  prima  tam  late  patet,  ut  quascunque  res,  medi¬ 
is  cis  didas  naturales ,  non  naturales,  &  praeter ,  vel  con¬ 
tra,  naturales  comprehendat.  Ad  alteram  revocari 

fo- 

folent  quaecunque  corporis  noftri ,  bene  conftituti, fa¬ 
bricam  &  fun&icnes  qualescunque ,  earumque  effe- 
dtus,  refpiciunt.  In  tertia  &  ultima  veluti  abfiradte 
ponitur,  philofopborum  -more ,  principium  quoddam 
ejus  lingulare ,  quod, ut  pliyficum,dum  viget, a£luo- 
fum  fe  praedat.  Hoc,  quid  fit,  ex  vi  vitali,  eximia, 
per  omnes  &  lingulas  corporis  noftri  partes  fu(a,cog- 
nofcere  licet.  Ea  has ,  ceterum  inertes  &  quali  mor¬ 
tuas,  dum  infidet,  miranda  prorfus  agendi  potentia 
impertitur.  Ex  qua ,  fecundum  certam  cita  legem  , 
live  ab  anima  in  quibusdam ,  five  aliis  incitamentis 
corporeis  in  plerisque ,  ftrudurse  organicae  refponden- 
tes,  motus  cooriuntur.  Atque  bifunt,  qui,  magis 
minusve  intenti,  variam  ofcillationum  formam  imi¬ 
tantur,  qua  functiones  adtionesque  vita  obeunt.  Eas- 
que  ut  re<5te  obeant,  temperati  mirifice,  neceflario 
humorum  optimorum ,  quos  agunt  &  volvunt,  auxi¬ 
lio  utuntur.  Excitati  inde  praefentem,  quam  exci¬ 
piunt  ac  fuftinent ,  vim  ad  oeconomiae  fuae  falutem  ad¬ 
hibent.  Cui, qua  par  elt,  ratione  fervientes ,  univer- 
fi  tectam  naturae  noltrae  faciem  utcunque  aperiunt. 

§.  X  X. 

-  -  *  «  *  vy  ;  ,  * 

Natura,  generalifiime  defcripta  (§.  XIX.),  verae 
altricis,  feuaudtricis  (§.XI.),  poteltatem  obtinet.  In 

gerenda  tam  fapienter  verfatur,  ut  corpori  humano 
divinitus  attributa  effe  ,  optimum  agere  artificem , 
viventibusque  ad  omnia  fufficere,  fcite  dicatur.  Non 
fatis  laudari  potefl  Rudium ,  quod  in  fedula  operum 
ejus  obfervatione  &  cognitione  collocatum  efh  In¬ 
crementum  noftrum  fpeciatim  quod  attinet  ;  foller- 
tiam  &  figacitatem  anatomicorum  merito  admirere. 
Ad  modum  ejus,  de  quo  jam  agitur,  perfpiciendum, 
lucem  in  regno  non  folum  animali,  fed  etiam  vegeta¬ 
bili  ,  quaerere ,  vifum  fuit.  Contigitque  cernere  e.  g. 
in  bombyce  latentes  papilionis  futuri  alas  &  probo- 
fcidem ,  in  eruca  papilionem'  formatum  fafciatumque 
in  chryfalide  ,  demta  cute.  Praeter  haec  ,  detegere 
plantulas  varii  generis ,  quee  /ominibus ,  bulbis,  radi¬ 
cibusque  ,  delineatae  quali  inhaereant.  Confpicere  de¬ 
nique  in  maxillis  humanis  dentium  deciduorum  radi¬ 
cibus  adjedtos  novos,  fuisque  inclufos  cavernulis.  Qui¬ 
bus  cognitis ,  petito  ab  analogia  ratiocinio ,  ingenio- 
fe  traditur,  embryo  minimus  animalculo  contineri, 
ex  quo,  polito  involucro,  emergere , incitatoque  cor¬ 
dis  fui  humorisque  motu,  vafcula,  quae  delitefcant, 
complicata  &  organula  extricare ,  &c.  Quae  celebris 
theoria  evolutionis,  praecedente  feculo  orta,  tam  ele¬ 
gantia  fua,  quam  aufloritate ,  qua  nititur,  fefe  com¬ 
mendet.  Verumtamen  repugnat  plane  iis,  quae,  de 
partibus  foetus  fubnafcentibus  iterum  ac  faepius  obfer- 

;  :  vata 

vata  (§.  Vir.),  magno  virorum  confenfu,  conftant. 
Ab  infectorum  metamorphofi  anthropogenia  tam  ve¬ 
hementer  abhorret,  ut  toto  fane  coelo  dillet.  Inter 
illorum  formationem, indolem,  rationemque  vivendi, 
ac  noftram  ,  tanta  intercedit  diflimilitudo,  quanta 
maxima.  Generatio  dentium  ac  mutatio  ea  lege  e- 
venit,  ut  ad  memoratam  organorum  produ&ionem 
referri  nequeat.  A  qua  multo  adhuc  longius ,  docen¬ 
tibus  botanicis  ,  germinatio  vegetabilium  abeft,  ita 
ut  nullum  hic  locum  inveniat. 

§.  XXL 

* 

Incrementum  corporis  humani  perfectiorem  natu¬ 
rae  aCtionem,  quae  in  epigenefi  lita  e(t,  fequitur.  Haec 
notiffima  voce  graeca,  ex  e m  &  ytvojuccf  oriunda,  par¬ 
tium  enafcentium  ordinem,  per  lucceffum ,  vel  ple¬ 
nius,  earum  additionem  fignificat.  Quae,  fpeCtata 
fimplici  longitudine,  duplici  praefertim  fieri  ratione, 
ftatui  poteft ,  altera  fcilicec  extenllone,  &  appofitio- 
ne  altera.  Iniquarum  priori  vivorum  folidorum  fla¬ 
mina,  impulfui  cedendo  ,  illatis  particulis  nutritiis 
commodam  praebent  fedem ;  &  in  polteriori  eas  con¬ 
tinua  ferie  extremis  fuis  excipiunt.  Ut  vero  figura  & 
conformatione  inter  fe  differunt ,  compofitas  magis 
increfcendi  leges  dubio  procul  admittunt.  Canales 

equidem  primigenii,  quiquifunt,  in  longum  circula- 
rumque  dudum  procrefcere  folent.  Eoque,  ut  bene 
capacia  reddantur,  determinato  fimul  nifu  a  centro  fuo 
ad  peripheriam  abeant ,  neceffe  efl.  Sed  ubi  iri  ra¬ 
mos  diffunduntur,  fecundum  variam  adeo  procedunt 
diredionem  ,  quam  ut  baud  facile  defcribas.  For¬ 
mati  ita  apparatu  multiplici ,  &  ex  minimis  audi  pri¬ 
mordiis,  membranacea,  quam  induunt ,  fubftantia  flui¬ 
da  fua  (§.  XVI. )  compleduntur.  Quorum  fubtilio- 
ra  tum  ex  contextu  porofo,  tum  ultimis  finibus  a- 
pertis,  ad  partium  circumnafcentium  fedes  emittere 
pofle-  videntur.  Unde  eas  fucceffive  fenfimque  pro¬ 
generari,  donec  exillant  omnes,  non  fine  veri  qua¬ 
dam  fpecie  apparet.  Equidem  fic  alias  pofl  alias  ex 
vafculofa  quafi  ffirpe  effufa  oriri ,  vel  elllorefcere ,  ob- 
fervationes  pleraeque  (§.  VII.),  experimentis  anato¬ 
micis  illuftratae ,  produnt.  Quibus  &  lucis ,  nondper- 
nendse ,  quid  addunt ,  quae  de  modo  ,  quo  crefcat 
in  ovo  incubato  pullus ,  hifloria  naturalis  memo¬ 
rat.  ■  1  1  5 

§.  XXII. 

Natura  aduofa  (6.  XIX.)  ,  felici  partium  propaga¬ 
tione  (§.  XXI.),  corpus  integrum  ad  plenum  incre¬ 
mentum  perducit  (§.  V.).  Ad  quod  efficiendum, 

materiem  nutritiam  (§.  XV.),  rite  aflimilatam,  per 
innumerabiles  vaforum  ramoliflimorum  meatus  qub- 
quo  verfum  legitime  didribuit.  Provida  n^lf.pc  oeco¬ 
nomi»  fu»  procnrarnv  tam  probe  difpenlat,  ne 
quam  deperdat  facile,  nec  profundat  unquam.  Vita¬ 
lem  hinc  mafT»  fanguine»  motum  ((j.  XVI.)  ubique 
ica  moderatur,  ut  inde  alibiles  particulas  placide  fuf- 
ficienterque  expromere  poflit.  Quibus  tunc  folidorum 
flaminibus  admotis ,  primigenia  h»c  auget,  vel  no¬ 
va  progignit.  Qua  opera  primarium,  quo  artem  &  in- 
telligentiam  omnem  fuperat  humanam ,  formatricis 
munus  praedat.  Etenim  quidem  nifi  in  omni ,  at 
pr»cipua  tamen  fabrica  fimilari ,  vel  fimplici,  con¬ 
flanda  fibrarum  fpeciem  adhibet.  Earumque  compo.- 
fitione  artificiofiflima  &  conjunctione  plurima  orga¬ 
na,  pr»ter  vaforum  fyfiema,  conficit.  Subtiliorem  i- 
ftam  condrudtionis  formam  offibus ,  membranis  com¬ 
pluribus  ,  mufculis ,  tendinibus ,  &c,  propriam  anatomi¬ 
corum  oculis  fidit.  Quae  autem  major  poted  ede 
follertia  ,  quam  qua  illorum  configurationem  diver- 
fam,  magnitudinem,  pofitionem ,  connexionem  & 
habitum  perfequitur.  Non  minorem  tamen  cuique, 
variarum  partium  mollitiem,  teneritatem,  firmita¬ 
temque,  fpedtanti  pariat  admirationem.  Ad  quos  di- 
verf»  cohteiionis  concretionisque  gradus  producen¬ 
dos  excogitat»  generales  potenti»  phylic» ,  vel  me¬ 
dia- 

chanicx,  parum,  vel  nihil,  pollent.  Numquid  cla¬ 
re  percipiendum ,  qui  ex  homogeneis  fucci  nutritii 
molecniis  ,  aequabiliter  diflributis ,  in  una  corporis 
organici  molli  compage,  hic  primordium  oJTeum, illic 
mufculofum ,  aiibi  membranaceum  &c.  impulfa ,  pres- 
fiione,  attritu,  calore,&c  generetur?  Natura  noftra, 
dum  recte  valet,  inexplicabilem  fubftantiarum  illa¬ 
rum  varietatem  creandi  vim,  plafticam  veteribus  di¬ 
dam,  fola  pofiidet.  Eaque ,  quoad  favet  aetas,  pro¬ 
vide  utitur,  ad  optatum  corporis,  cui  ineft,  incre¬ 
mentum  tempeftive  perficiendum.  Quod  ita  confti- 
tutum  effe,  ut  nec  ad  ufus  vitae  fanx  aptius  ,  nec 
ad  robur  ejus  accommodatius ,  nec  tandem  ad  for¬ 
mam  pulchrius  haberi  queat,  in  con fidium  venit. 


C  o- 


COROLLARIA. 


I. 

Nullum  ejl  alimentum ,  quod  ex  infita  fibi  vi 
nutritia  alat. 

I  I. 

Divifio  adionum  medica  in  naturales ,  vitales , 
6?  animales ,  fanioris  phyfiologia  principiis 
non  plane  refpondet. 

I  I  I. 

Nihil  magis,  varium  ejl  6?  mutabile ,  quam 
corporis  humani  incrementum. 

i  v. 

Natura  nomen  quid  fidum  ejfe ,  negatur. 

i 

V. 

Imaginatio  matris  in  formatione  fatus  multum 
fzpe  pollet. 

V  I. 

Nutritio  a  generatione  differt , 

'i''-  E 


.  - 


»  ”  . 


v 

1  f 


‘H  •' 


■ 


’  /  ^ 


- . :  ’  v 


-  -  >  *  & 


*  5. ' 

;'# 


>«s>4 


I 

...  ..SL 


» 

'■*,  ■%•-.•  - 

■•  ‘t.*"*"* 


.  *N'  '* 


ii  rXZ& 


>  'i 


( 


■ 


*  V 

r 


y 


v  ^ 


i  , 


t* 


.  ■  .  . 


T  J’ 

s  •  •  /  vf  i  i 


l  x  1 
C  .- 


•  ■  \\.  ;  •  '•  7  ^  >¥vv  , 

C  -  ‘  1  *  \ t  '%  >,  * 

> 


1  +  v  « 


r  > 


I  -  *  *  \ 

t  <  \0  *  W  v  r '  »  tu  i, ,- 

i  .  •>  w_>  ; '  ,  v. 


<*  \ 


' 

V 

C\  «  '  \  •  ' 


i 


. '.  ivV 


f  ' 


L 


I 


,  *- 


»  ‘  *N 

> *  .*  -  -  J 

*■ 


*  ^ *  .’/u, 


r  .* 

si. 


\  V 

>  V 


r  '  % 

■  -  1 »  nJ 


r^Vt'  ?•*; 

t  V*  i  .  N  .  >n  •  t-.  *$ 


♦ 


,  •  •-  •,  ■* 


•H  V. 

Jt*»- V.  «-.«i. 


■TS 


c. : 


v.  i 


•  *i  -i. 


' 


•  1  »  •  1  •  W  J  .- 

o 


*  *  *  •  iv  . 


Vv 


i  V*. 


-  \ 


S 


7 


t  »#  \t  *' 


*  •)  U*  V. 


v  -  +  <  * 


'  - 
■  v 


f  t 
•  * 


•  T 


/ 


X-s- 


<■  t 

i  >w  . 


A  •*■''• 

-\  f  -•  tv  ~  ,  .  *, 

‘  «  »'•••  ..  V.  i.  .  .  _  vi.*  . 


. 


*  • 


fflf  *.<•  <.  “4  , 

tt  ^  r  ‘W.  7'  i  " 


■ 

a,-  >, »;  ,  ■ 

t;  * 

■  ",  i  ‘ 


•i£’ 


)' 


